

## 

## PIHLAJAMÄEN

# ALA-ASTEEN KOULU

Tiedote koteihin

lukuvuosi 2019-2020

## Toiminta-ajatuksemme:



# Ihmetellen, iloiten,

elämää varten oppien!

**Arvopohjamme**

Pihlajamäen ala-asteen koulun arvopohjana on laadukas oppiminen, turvallisuus, terve itsetunto sekä hyvät elämänhallintataidot. Koulussamme työskennellään välittävässä ilmapiirissä hyviä vuorovaikutustaitoja vaalien. Pihlajamäen ala-asteen koulussa arvostetaan omaa ja muiden työtä ja opitaan näkemään työnteon merkitys tavoitteisiin pyrkimisessä. Avoin ja joustava oppimisympäristö sekä läheinen yhteistyö kodin ja koulun välillä luovat hyvän perustan työhömme. Eettiset periaatteet Pihlajamäen ala-asteen koulussa ovat:

P Positiivisuus

I Ilo oppia

H Hyvä itsetunto

L Luottamus

I Innokkuus

S Suvaitsevaisuus

Arvoperustan toteutumista seurataan ja arvioidaan lukuvuosittain keväisin toiminnan arviota tehtäessä.

**Lukuvuonna 2**019–2020 **erityisesti korostamme seuraavia yhteisiä toiminnan ohjeita oppilaiden kanssa:**

1. Noudatan aikuisten ohjeita.
2. Käyttäydyn kohteliaasti.
3. Olen ystävällinen muita kohtaan.
4. En kiusaa.
5. Toimin rauhallisesti.
6. Teen parhaani koululaisena.

**Hyvät Pihlajamäen ala-asteen koulun oppilaiden huoltajat**

Koulussa on käynnistynyt jälleen uusi lukuvuosi. Tänä lukuvuonna koulussamme on 16 yleisopetusryhmää, kaksi alueellista erityisluokkaa, yksi pidennetyn oppivelvollisuuden erityisluokka ja yksi tuettu erityisluokka. Koulussamme on oppilaita yhteensä 381.

Pyrimme yhdessä luomaan turvallisen ja opinhaluisen koulun, jossa kaikkien on hyvä yhdessä tehdä töitä, oppia toinen toisiltamme. Me emme vain opiskele kirjoista pulpetin äärellä, vaan me kaikki opimme myös retkeillen, liikkuen, laulaen, leikkien ja monella muulla tavalla. Opiskelemme myös ilmiölähtöisesti, kokonaisuuksina. Siinä rakennetaan opiskeltavia kokonaisuuksia paljon lasten ajatus- ja kokemusmaailmasta lähtien. Koko elämä on oppimista ja me iloitsemme siitä!

Pyrimme tukemaan eri tavoin lasten mielikuvituksen, oma-aloitteellisuuden, rohkeuden ja oman ilmaisun kasvua. Pyrimme satujen, pelien ja leikkien avulla tekemään lukuvuodesta meille kaikille mielenkiintoisen.

Koko lukuvuoden tulemme painottamaan erityisesti suomen kielen ja kirjallisuuden opettamista. Jo viime vuonna keskiössämme oli kasvattaa lasten lukuintoa ja onnistuimmekin siinä hyvin. Nyt tänä lukuvuotena kehitämme erityisesti kirjoittamisen taitoja monipuolisesti, mutta jatkamme myös edelleen suomen kielen ja kirjallisuuden opettamisen monipuolistamista.

Opetusta tapahtuu paljon muuallakin kuin koulurakennuksessa – retkeilemme paljon lähialueilla Pihlajamäessä ja myös koko Helsingissä.

Toimintamme lähtökohtana on positiivinen pedagogiikka. Huomaa hyvä –kampanjamme on tuottanut paljon hyvää koko kouluyhteisöllemme ja jatkamme tänä lukuvuonna edelleen positiivisen pedagogiikan merkeissä.

Syyslukukauden ilmiönä meillä on opetussuunnitelman pohjalta tekstien tuottaminen, erityisesti kirjoittaminen. Lähestymme aihetta mm. sanataiteen keinoin, mutta kirjoitamme myös asiatekstejä. Luokka-asteet toteuttavat ilmiötä eri tavoin nivoen tämän kiinteästi kaikkiin oppiaineisiin.

Kevätlukukauden ilmiöjaksolla jatkamme suomen kielen ja kirjallisuuden parissa. Teemana on opetussuunnitelman pohjalta monilukutaito. Keväällä maaliskuussa kaikki koulun oppilaat opiskelevat monilukutaitoon ja kirjoittamiseen liittyviä asioita erilaisissa ryhmissä.

Olemme edelleen mukana valtakunnallisessa Liikkuva koulu -hankkeessa, jonka myötä yritämme monin eri tavoin saada lasten päiviin enemmän liikuntaa ja liikunnan tuomaa iloa.

Kehitämme edelleen toiminnallisia opetusmenetelmiä ja lisäämme tietotekniikan käyttöä opetuksen apuna. Jokaisella luokka-asteella on myös iPadejä ja kannettavia tietokoneita käytössä oppimisen apuna.

Koulumme opetussuunnitelma löytyy kokonaisuudessaan seuraavasta linkistä suoraan <http://ops.edu.hel.fi/pihlajamaen-ala-asteen-koulu/> .

Järjestyssäännöt löytyvät tämän lukuvuositiedotteen lopusta. Toivomme teidän myös kotona käyvän ne läpi yhdessä lastenne kanssa.

Haluamme tarjota kaikille oppilaillemme hyvän ja tavoitteellisen opiskelumahdollisuuden. Toivomme aktiivista yhteydenpitoa kotien kanssa. Yhteistyöllä pystymme rakentamaan koulusta ja lähiympäristöstä turvallisen paikan, jossa lapsi elää ja työskentelee innostuneesti ja tavoitteellisesti omien kykyjensä mukaisesti.


Kerran kuussa ilmestyy koulun kuukausitiedote PiPo (Pihliksen Posti), jossa tiedotamme koulua koskevista ajankohtaisista asioista. PiPo ilmestyy pääosin sähköisessä muodossa Wilmassa. Mikäli tiedotteessa on paljon päivämääriä ja ajankohtaista muistettavaa, lähetämme koteihin myös paperiversion PiPosta.

Luokanopettajat lähettävät myös erikseen vähintään kaksi kertaa kuukaudessa huoltajille tiedotteen, jossa kerrotaan oppimiseen liittyvistä asioista ja tulevista tapahtumista.

Hyvää alkanutta lukuvuotta!

Yhteistyöterveisin

Pihlajamäen ala-asteen koulun aikuiset

[](http://www.google.fi/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwj359-Q4qLPAhWD1SwKHd_OC8gQjRwIBw&url=http://gdbaif.com/files/1/kids-clipart-04.html&psig=AFQjCNGaSmlByBx69TYL5KvuBfnQrUIjIQ&ust=1474626552154835)

**1. KOULUN YHTEYSTIETOJA**

**Postiosoite**

PIHLAJAMÄEN ALA-ASTEEN KOULU

PL 71301

00099 Helsingin kaupunki

# Käyntiosoite

# PIHLAJAMÄEN ALA-ASTEEN KOULU

# Lucina Hagmanin kuja 3

# 00710 Helsinki

# www.pihla.edu.hel.fi

**Rehtori** Susanna Saari 25.9.2019 asti 310 82956 ja 050 4013203

[susanna.saari@hel.fi](mailto:susanna.saari@hel.fi)

**Rehtori** Tomi Ojanen 26.9.2019 alkaen 310 82956

**Apulaisrehtori** Elisa Penttinen 040 3346400

[elisa.penttinen@edu.hel.fi](mailto:elisa.penttinen@edu.hel.fi)

**Apulaisrehtori** Suvi Anttonen 040 6692912

[suvi2.anttonen@edu.hel.fi](mailto:suvi2.anttonen@edu.hel.fi)

**Koulusihteeri** Saija Hamu 310 82957

[saija.hamu@hel.fi](mailto:saija.hamu@hel.fi)

**Kohdevastaava** Janne Martikainen 050 4013986

**Opettajat**  310 82959

**Erityisopettaja** Miia Myllymäki 040 3346398

**Kuraattori** Pasi Vänskä 050 4013268

**Psykologi** Susanna Keinänen 050 4013258

**Terveydenhoitaja** Riikka Koivisto 09 310 64233

# Ruokapalveluesimies

Marjo Häkkinen 310 80467

# 2. LUOKAT, OPETTAJAT JA KOULUNKÄYNTIAVUSTAJAT

**Luokat**

1A Elisa Penttinen 1B Kaisa Mäenpää

1-3 D Ira Väisänen 1-4E Petra Masko

2A Johanna Tiihonen 2B Krista Kara

2C Suvi Anttonen

3A Katja Lampinen 3B Johanna Timonen

Amalia Astikainen

4A Mikko Kaha 4B Henna Frilander

4C Marjatta Pihlajaniemi 4-5D Taina Laiho-Kärnä

5A Miia Marttinen 5B Susanna Siikala

5C Juha Granlund

6A Jenni Lahtinen 6B Erja Keränen

6C Juhani Martimo/Juha Kari

1-6N Hanna Seppälä/Minna Wallius

**Muut opettajat**

Elina Vänskä englanti, ruotsi

Silja Niemi englanti

Marjo Paappanen suomi toisena kielenä, erityisopettaja, resurssiopettaja

Jenni Turunen suomi toisena kielenä

Ilona Spelman venäjä kotikielenä

Hamdi Abdalla somali kotikielenä

Annika Kuuse viro kotikielenä

Maria Salo ortodoksinen uskonto

Idir Cheref islam uskonto

Miia Myllymäki laaja-alainen erityisopetus

Tiia Wahlroos laaja-alainen erityisopetus

**Koulunkäyntiavustajat**

Irina Hristova Krister Jokinen

Aelita Fitisenko Virginia Mesa Perez

Suela Demneri-Haataja Suvi Luostarinen

**3. JOHTOKUNTA**

Koulun johtokunta työskentelee nelivuotiskauden 2017**–**2021.

Johtokunnan tehtävänä on valvoa koulun toimintaa, edistää koulun ja

kotien välistä yhteistyötä sekä osallistua koulua koskevaan päätöksen-

tekoon. Johtokunnan sihteerinä ja esittelijänä toimii koulun rehtori.

Johtokunnan jäseneen voi ottaa tarvittaessa yhteyttä.

Tässä oleva johtokuntaluettelo on esitys johtokunnaksi kasvatuksen ja koulutuksen toimialan lautakunnalle, joka päättää kokoonpanon lokakuun ensimmäisessä kokouksessa.

**Johtokunnan jäsenet** 2017**–**2021

**Huoltajat**  kotipuhelin

Niina Wiemers, puheenjohtaja 040-5119697

Sähköposti: niina.wiemers@edu.hel.fi

Anu Häyry, varapuheenjohtaja 040-5943360

Petri Palomaa

Tuija Tuomisto

Heli Framelius

**Opettajat**  työpuhelin

Johanna Tiihonen 310 82959

Juha Kari

# Muu henkilökunta työpuhelin

Krister Jokinen 310 82959



**4. KOULUYHTEISTYÖ**

1. luokkien vanhempainillat pidettiin maanantaina 12.8.2019 omissa luokissa.

2. – 6. luokkien vanhempainillat pidettiin keskiviikkona 21.8. ja torstaina 22.8.2019.

Jokainen luokka järjestää lukuvuoden aikana jo pidetyn illan lisäksi ainakin yhden tapaamisen, jossa sekä oppilaat että huoltajat ovat yhdessä läsnä.

Toivomme luokkatoimikuntatyön jatkuvan edelleen koulussamme. Luokkatoimikunta koostuu luokan oppilaiden huoltajista. Luokkatoimikuntatyö vahvistaa kodin ja koulun välistä yhteistyötä. Luokan yhteishengen tukemiseksi, yhteisten tilaisuuksien ja leirikoulujen järjestämiseksi luokkatoimikuntien toiminnalla on tärkeä merkitys.

Koulun vanhempainyhdistys on toiminut jo vuosia hyvin aktiivisesti ja sinne ovat lämpimästi tervetulleita mukaan kaikki koulumme oppilaiden huoltajat.

Koulun ja kodin yhteydenpitovälineenä toimii pääsääntöisesti sähköinen Wilma-järjestelmä. Mikäli jollain perheellä ei ole mahdollisuutta sähköiseen viestintään, kannattaa sanoa asiasta luokanopettajalle, niin silloin toimitaan edelleen monisteiden ja reissuvihkon avulla.

# Vanhempainvartit - tavoitekeskustelut

Tavoitekeskustelut ovat osa koulumme arviointikäytänteitä. Keskustelut ( = oppilas, huoltaja, luokanopettaja) tarjoavat vanhemmille ja oppilaille tilaisuuden keskustella lapsen koulunkäynnistä opettajan kanssa. Varttikeskustelussa käydään läpi koulunkäyntiin liittyviä asioita ja asetetaan oppilaalle tavoitteita koulutyölle. Vartit pidetään kaikilla vuosiluokilla viikolla 42, juuri ennen syyslomaa. Keskusteluviikolla oppilaat työskentelevät koulussa osin poikkeusaikataulun mukaan. Opettajat tiedottavat lukujärjestysmuutoksista luokkakohtaisesti. Luokanopettajat voivat pitää tapaamisia jo syyskuusta lähtien muutaman viikossa.

**Arviointi**

Koulussamme arviointi kuuluu oleellisena osana jokapäiväiseen työskentelyyn. On itsearviointia, vertaisarviointia ja opettajan arviointia. Varsinaisen kirjallisen väliarvioinnin oppilaat saavat jouluna ja kirjallisen lukuvuositodistuksen keväällä koulun päättyessä.

**5. LUKUVUODEN KOULUPÄIVÄT JA LOMAT**

Syyslukukausi to 8.8.2019 – pe 20.12.2019

# Syysloma 14.10.2019 – pe 18.10.2019

Joululoma 21.12.2019 – ma 6.1.2020

Kevätlukukausi ti 7.1.2020 – la 30.5.2020

Talviloma 17.2.2020 – pe 21.2.2020

**Lauantai 7.9.2019 on työpäivä. Tämän vuoksi vapaapäivänä**

**pidetään perjantai 22.5.2020.**

**Vapaapäivät:**

Pitkäperjantai 10.4.2020

II pääsiäispäivä 13.4.2020 maanantai

**6. JUHLAT**

Joulujuhlat pidetään keskiviikkona 18.12. ja väliarvioinnit jaetaan perjantaina 20.12. yhteisten joululaulajaisten jälkeen. Kevätjuhlat pidetään torstaina 28.5.2020. Lukuvuositodistukset jaetaan lauantaina 30.5.2020.

# 7. OPPITUNTIEN JAKSOTTAMINEN

8.15 – 9.00 **I oppitunti**

9.00 – 9.45 **II oppitunti**

9.45 – 10.15 välitunti

10.15 – 12.10 **III ja IV oppitunti**, joiden välissä luokat ruokailevat

12.10 – 12.30 välitunti

12.30 – 13.15 **V oppitunti**

MC900413444[1] 13.30 – 15.00 **VI ja VII oppitunti**

# 8. UINNIT

Uimaopetus kuuluu opetussuunnitelmaan. Uintiopetusta annetaan kaikkien luokkien oppilaille. Tämän lukuvuoden uintijakso on pääosin tammi- ja helmikuussa. Oma opettaja antaa tarkempia ohjeita uintivuorojen lähestyessä. Uintivuorot saattavat aiheuttaa muutoksia normaaliin lukujärjestykseen. Uimassa käydään kouluaikana opettajan valvonnassa. Uimaopettajat vastaavat uintiopetuksesta uimahallissa**.**

**10. TUKIOPETUS**

Oppilaalla on tarvittaessa oikeus ja mahdollisuus saada tukiopetusta.

Tukiopetuksessa tehdään yksilöllisiä tehtäviä oppilaan omassa tahdissa ja pienessä ryhmässä. Opettaja ilmoittaa pitkäkestoisesta tukiopetustarpeesta oppilaan kotiin. Huoltaja voi myös pyytää lapselleen tukiopetusta. Tukiopetusta voidaan osin antaa myös koulupäivän aikana.

Oppilaan ns. omien lomien aikaisten tehtävien suorittamisesta vastaa oppilaan huoltaja. Myönnetty lupa poissaoloon ei ole tukiopetuksen peruste.

**11. OSA-AIKAINEN ERITYISOPETUS**

Osa-aikaisella erityisopetuksella tuetaan oppilasta, jolla on tilapäisiä tai pidempiaikaisia vaikeuksia oppimisessaan tai koulunkäynnissään. Oppimisen tuki keskittyy usein kielellisiin tai matemaattisiin taitoihin, mutta se voi olla myös yksittäisessä oppiaineessa annettua tukea sekä opiskelutaitojen ja sosiaalisten taitojen tukemista. Erityisopetusta annetaan oppituntien aikana samanaikaisopetuksena sekä tarvittaessa yksilö- tai pienryhmäopetuksena.

MC900232649[1]

**12.OPPILASHUOLTO**

Oppilashuoltoryhmään kuuluvat koulupsykologi Susanna Keinänen, koulukuraattori Pasi Vänskä, terveydenhoitaja Riikka Koivisto, laaja-alainen erityisopettaja Miia Myllymäki/Tiia Wahlroos ja rehtori Susanna Saari/Tomi Ojanen. Oppilashuoltoryhmä kokoontuu viikoittain käsittelemään oppilaiden hyvinvointiin ja oppimiseen liittyviä asioita. Jokaisen luokan asioita käsitellään yhteisöllisessä oppilashuoltoryhmässä lukuvuoden aikana. Myös huoltajalla on mahdollisuus esittää toive oman lapsensa asioiden käsittelystä moniammatillisessa oppilashuoltoryhmässä. Luokanopettajat tiedottavat oman luokan ajankohdan huoltajille erikseen.

Terveydenhoitaja on tavattavissa koululla pääsääntöisesti maanantaista torstaihin, psykologi tiistaisin ja perjantaisin ja kuraattori tiistaisin ja keskiviikkoisin.

Koulukuraattori on koulun sosiaalityöntekijä, joka auttaa lasta koulunkäyntiin, kaverisuhteisiin, kotiin ja omaan kehitykseen liittyvissä pulmatilanteissa. Yhteistyössä opettajien ja huoltajien kanssa pyritään huolehtimaan oppilaiden tarvitsemista tukitoimista. Varhainen pulmatilanteiden selvittely auttaa ja helpottaa lapsen koulunkäyntiä. Kuraattoriin voi ottaa yhteyttä joko suoraan tai opettajan kautta. Kuraattori Pasi Vänskä on tavattavissa numerosta 0504013268.

Koulupsykologi edustaa psykologista asiantuntemusta koulussa. Hän auttaa lapsen oppimiseen, psyykkiseen hyvinvointiin, kasvatukseen ja sopeutumiseen liittyvissä kysymyksissä. Usein ongelmat helpottuvat kodin ja koulun neuvotteluilla sekä erilaisin koulunkäyntijärjestelyin ja tukitoimin. Kaikki toiminta on luottamuksellista ja tapahtuu yhteistyössä koulun ja kodin kanssa. Psykologiin voi ottaa yhteyttä joko suoraan tai opettajan kautta. Psykologi Susanna Keinäsen tavoittaa numerosta 0504013258.

**Kouluterveydenhuolto**

Kouluterveydenhuolto on jatkoa neuvolassa aloitetulle työlle ja on luonteeltaan ennaltaehkäisevää terveydenhoitoa. Kouluterveydenhuollon tavoitteena on turvata lapsen ja nuoren terve kasvu ja kehitys. Lisäksi kouluympäristön terveellisyydestä ja turvallisuudesta huolehditaan yhteistyössä koulun muiden toimijoiden ja eri viranomaisten kanssa.

Terveydenhoitaja tapaa oppilaat vuosittain määräaikaisissa terveystarkastuksissa. Näissä tarkastuksissa kartoitetaan oppilaan ikävaiheen ja yksilöllisen tarpeen mukaan kasvua, kehitystä ja hyvinvointia haastattelulla ja kliinisillä tutkimuksilla. Samoin koulussa jatketaan neuvolassa aloitettua rokotusohjelmaa. Rokotukset ovat maksuttomia ja vapaaehtoisia. Laajat terveystarkastukset ovat 1., 5. ja 8. luokan oppilailla. Toivomme huoltajien osallistuvan laajoihin terveystarkastuksiin, mutta myös muihin vuosittaisiin terveystarkastuksiin huoltajat ovat tervetulleita

Ruoka-aineallergioista tarvitaan lääkärintodistus, jotta oppilaalle voidaan järjestää erityisruokavalio. Todistukset ja allergioissa tapahtuvat muutokset ilmoitetaan terveydenhoitajalle.

Koulupäivän tai koulumatkan aikana tapahtuneen tapaturman sattuessa tai oppilaan äkillisesti sairastuessa ensiapu annetaan koululla ja otetaan yhteyttä vanhempiin, jotka huolehtivat lapsensa tarvittaessa jatkohoitoon terveysasemalle. Mahdollisten tapaturmien ja äkillisten sairastumisten vuoksi tulee koululla olla vanhempien ajan tasalla olevat puhelinnumerot. Lapsen sairastuessa tai loukkaantuessa vapaa-ajalla vanhemmat huolehtivat lapsen hoidosta.

Kouluterveydenhoitaja Riikka Koivisto on koululla maanantaista torstaisin. Puh. 09-310 64233.

**13. KOULURUOKAILU**

Koulussa ruokaillaan 3. ja 4. oppituntien aikana. Oppilaat annostelevat itse ruokansa seisovasta pöydästä. Tämän tarkoituksena on kehittää oppilaan omatoimisuutta

ja vastuuntuntoa. Koulun ruokalista on tämän lukuvuositiedotteen lopussa.

Kouluruokailu kattaa enintään kolmasosan lapsen päivän energiatarpeesta. Ravitsevien aterioiden tarjoaminen sekä koulussa että kotona on lapsen koulutyölle tärkeää. Toivomme myös kotien kiinnittävän huomiota hyviin ruokatapoihin.

Jos lapsella on tarvetta erityisruokavalioon esim. allergisista syistä, pyydämme huoltajaa ottamaan yhteyttä terveydenhoitajaan. Oman ruokaohjelman noudattaminen on sitovaa.

**14. RIITTÄVÄ UNI JA TELEVISION KATSELU**

Riittävä uni ja lepo ovat tärkeitä koulutyön onnistumiselle. Pelien pelaamiseen ja television katseluun toivotaan harkintaa; koulupäiviä edeltävinä iltoina klo 21 jälkeen tulevia ohjelmia ei ole tarkoitettu ala-asteikäisille lapsille.

Toivomme kotien huolehtivan siitä, etteivät lapset viettäisi näyttöruutujen ääressä montaa tuntia päivässä.

# 15. POISSAOLOT

Oppilaan poissaoloista tulee ilmoittaa kouluun. Poissaolosta viestitetään Wilman välityksellä omalle opettajalle tai jätetään viesti opettajainhuoneeseen p. 310 82959 mahdollisimman pian ensimmäisenä poissaolopäivänä. Muuhun kuin sairauspoissaoloon on anottava lupa sähköisesti – alle viikon pituisen loman voi anoa luokanopettajalta Wilman välityksellä. Yli viiden päivän loman myöntää tarvittaessa rehtori. Poissaoloanomus kirjoitetaan Wilman lomakkeeseen.

Koulussa toivotaan, että kodeissa noudatettaisiin koulujen loma-aikoja.

Huoltajat huolehtivat, että oppilaan poissaolon aikaiset läksyt, kokeisiin valmistautuminen ja muut koulutehtävät tulevat tehdyiksi poissaolosta huolimatta normaalisti.

**16. ILTAPÄIVÄTOIMINTA**

Puuhala järjestää tänä lukuvuonna koulullamme iltapäivätoimintaa pääasiassa 1.- ja 2. luokkalaisille oppilaille.

Lisäksi iltapäivätoimintaa alueella järjestää Maasälvän leikkipuisto. Tietoa alueen ala-asteikäisten lasten harrastustoiminnasta voi kysellä suoraan toimijoilta (mm. Malmin seurakunta, Pihlajamäen nuorisotalo, urheiluseurat ja järjestöt).

**17. MEILLE TÄRKEÄÄ**

**Huomaa hyvä – positiivinen pedagogiikka**

Tänä lukuvuonna keskitymme vuorotellen viiteen eri vahvuusteemaan (ystävällisyys, sisukkuus, toiveikkuus, anteeksiantavuus ja lukemisen ilo), joiden merkeissä yritämme kaikki kehittää omaa olemistamme koulussa. Vahvuusjakson päätteeksi oppilaskunta ehdotusten pohjalta nimeää vahvuudessa erityisesti onnistuneet oppilaat ja heidät palkitaan yhteisessä salitilaisuudessa.

**KiVa Koulu -ohjelma**

Toteutamme KiVa Koulu -ohjelmaa seitsemättä vuotta. KiVa-lyhenne tulee sanoista kiusaamisen vastainen. Luokissa pidetään KiVa Koulu -tunteja kuukausittain; materiaali on tarkoitettu erityisesti 1. ja 4.luokille, mutta sitä käytetään myös muilla luokka-asteilla. KiVa Koulu -tunneilla pohditaan yhdessä olemisen ja elämisen kysymyksiä, rakennetaan yhteisiä sääntöjä sekä pohditaan, mitä kiusaaminen on ja asetutaan kiusaajan ja kiusatun rooliin.

Koulussamme toimii myös KiVa-tiimi, joka käsittelee esiin tulleita kiusaamistapauksia. KiVa koulu -toiminnalla on saatu erinomaisia tuloksia kiusaamisen vähenemiseksi kouluissa.

KiVa Koulun sivuilla kannattaa kaikkien käydä tutustumassa KiVa Koulu –ohjelman monipuolisiin materiaaleihin [www.kivakoulu.fi](http://www.kivakoulu.fi) .

Siellä on asiaa niin oppilaille, opettajille kuin vanhemmillekin.

**YTY-toiminta**

Olemme mukana Pihlajamäki-Pihlajisto-Savela -alueella

lapsi- ja varhaisnuorisotyön yhteistyörenkaassa. On tärkeää, että alueen toimijat tekevät yhteistyötä asukkaiden ja erityisesti lasten eteen.

**Oppilaskuntatoiminta**

Oppilaskuntatoiminnassa harjaannutetaan oppilaita osallistumaan ja toimimaan kouluympäristöä koskevissa asioissa.

Kaikilla Pihlajamäen ala-asteen oppilailla on mahdollisuus osallistua koulutyön suunnitteluun ja toteutukseen sekä koulussa tehtävään päätöksentekoon yhdessä koulun henkilöstön kanssa.

Jokaiselta luokalta on kaksi luokan oppilaiden valitsemaa edustajaa oppilaskunnan hallituksessa, jossa käsitellään koulun toimintaan liittyviä asioita. Oppilaskunnan hallitus kokoontuu säännöllisesti. Opettajakunta tukee ja ohjaa oppilaskunnan toimintaa. Oppilaskunnan vastuuopettajina toimivat tänä vuonna luokanopettajat Susanna Siikala ja Henna Frilander.

Muut oppilaiden osallisuutta lisäävät tiimit tänä lukuvuonna ovat

* Digitaitajat, vastuuopettajina Marjo Paappanen ja Jenni Turunen
* Info-tv-kerho, vastuuopettajana Jenni Turunen
* Ympäristöryhmä, vastuuopettajina Johanna Timonen ja Taina Laiho-Kärnä
* Kirjastoryhmä, vastuuopettajina Miia Marttinen ja Johanna Tiihonen

**Kerhotoiminta**

Koulussa toimii lukuvuoden aikana useita eri kerhoja, joiden avulla pyritään luomaan lapsille turvallisia ja vaihtelevia iltapäiviä. Kerhoista tiedotetaan Wilman välityksellä koteihin ja oppilaille keskusradion ja julisteiden avulla. Tänä lukuvuonna toimivat ainakin Rytmimajakka, Easy Sportin liikuntakerhot, Shakkikerho ja lyhytkestoisempia opettajien pitämiä kerhoja mm. kuoro.

**Tietotekniikka**

Osoitteessa 365.edu.hel.fi oppilas voi käyttää koulun sähköpostia ja Microsoft Office -ohjelmien online-versioita (mm. Word, Excel, PowerPoint). Lisäksi opettaja voi antaa tunnuksia eri oppimisympäristöihin.

**18. KOULUN KÄYTÄNTÖJÄ**

**Pukeutuminen**

Kouluun pukeudutaan asiallisesti, sää ja päivän työjärjestys huomioiden. Pipoa, lippalakkia eikä huppuja pidetä sisätiloissa. Liikuntatunneilla tulee olla mukana erilliset liikuntaan sopivat asusteet sekä pyyhe. Liikuntatuntien jälkeen käydään suihkussa.

# Sisäjalkineet

Oppilailla on hyvä olla koulussa omat sisäjalkineet, jotta sukat säilyisivät puhtaina, jalat kuivina ja työskentelytilat siisteinä.

**WC:ssä käynti**

Oppilas käy WC:ssä välitunnin aikana.

**Matkapuhelimet, viihde-elektroniikka, raha, lelut ja koulutyössä muu tarpeeton tavara**

Oppilas saa tuoda matkapuhelimen kouluun huoltajan vastuulla. **Koulupäivän aikana matkapuhelin pidetään suljettuna koulun alueella**. Opettajan erityisluvalla kännykkää voidaan käyttää silloin tällöin oppimisen apuvälineenä. Muun koulutyössä tarpeettoman tavaran tuonti kouluun on kielletty (rahat, lelut yms). Poikkeuksista ilmoitetaan erikseen.



**Purukumi ja muut makeiset**

Makeisten tuominen kouluun on kielletty.

**Kiroileminen**

Kiroileminen on koulussa kielletty.

**Pelialueet välitunnilla**

Välitunneilla meillä on jo käytössä koulun oma piha hienoine uusine välineineen. Lisäksi 4.-6.luokkalaisilla on mahdollisuus viettää osa välitunneista viereisellä Aava-areenalla.

**Polkupyörät ja skuutit**

3. – 6. luokkien oppilaat saavat tulla pyörällä kouluun huoltajan vastuulla. Pyörän tulee olla liikennelain mukaisessa kunnossa. Muistutamme, että tieliikennelaki velvoittaa pyöräilijää käyttämään kypärää. Koulu ei vastaa ilkivalta- ja varkaustapauksista. Koulupäivän ajan pyörä säilytetään pyörätelineissä.

Skuuteilla kouluun tultaessa kypärän käyttö on myös toivottavaa. Skuuttia säilytetään koulupäivän ajan omassa luokassa.

**Löytötavarat**

Kadonneita vaatteita, avaimia yms. tavaroita voi tiedustella kouluisännältä.

**Koulun omaisuuden turmeleminen**

Jos oppilas kadottaa tai turmelee koulusta saamansa oppikirjan tai muuta koulun omaisuutta, hänen tulee korvata vahinko.

**RUOKALISTA**

**Viikko 1 Kalenteriviikoilla 35, 41, 47**

ma Tonnikala-pastavuoka L N S K, Härkis-makaronilaatikko L K, salaattipöytä, leipää

ti Makkarakeittoa M G K, Paprikasosekeittoa M G K VEG, raejuustoa L G K, tuorepalat, leipää

ke Pinaattiohukaiset L, puolukkasurvosta, Punajuuripihvit M G K VEG/ Värikkäät kasvispihvit M G K VEG, kermaviili-yrttikastiketta L G N S K, perunasosetta L G N S K, salaattipöytä

to Jauheliha-perunasoselaatikkoa L G K S, Kasvis-perunasoselaatikkoa M G K VEG, salaattipöytä

pe Broilericurrya L G N S K, Kasviscurrya L G, täysjyväriisiä, salaattipöytä

**Viikko 2 Kalenteriviikoilla 36, 42, 48**

ma Kebabkastiketta M G S K, Intialaista linssipataa M G K VEG, maustamatonta jogurttia L G K,riisiä, salaattipöytä

ti Härkislasagnette L K, Kikhernekastiketta M G K VEG, täysjyväriisiä, salaattipöytä, leipää

ke Kalapyörykät M G N S K/ Rukiiset silakkamurekepihvit L N S K, Kreikkalaiset pinaattipyörykät L G K, kermaviili-tilli-sitruunakastiketta L G N S, juures-perunasosetta L G K,salaattipöytä

to Jauhelihakeittoa M G S K, Punajuurisosekeittoa L G K, piparjuuri-fraichea L G K, tuorepalat, leipää

pe Broilerimurekepihvit M G N S K, Paprika-papupihvit M G K VEG, tomaattikastiketta

L G N S K, vihannesriisiä, salaattipöytä

**Viikko 3 Kalenteriviikoilla 37, 43 49**

ma Jauheliha-spagettivuokaa M S K, Kasvis-spagettivuokaa M K VEG, juustoraastetta,

salaattipöytä

ti Ohrapuuroa L K, mehukeittoa M G K VEG, Kasvissosekeittoa L G K, luomutofu-maissilisäkettä M G K VEG, tuorepalat, juustoa, leipää

ke Kalkkunaa sweet & sour-kastikkeessa M G N S K, Juures-soijapataa M G K VEG,

täysjyväriisiä, salaattipöytä, leipää

to Soijabolognese-tomaattipizzaa L K, Kasvis-linssikiusausta L G K, salaattipöytä

pe Kalapuikot M K, Härkäpapupihvit M G K VEG, tartarkastiketta M G N S, perunaa,

salaattipöytä

**Viikko 4 Kalenteriviikoilla 32, 38, 44, 50**

ma Kalkkunabolognesea M G N S K, Soijapapukastiketta L G K, tummaa pastaa, salaattipöytä

ti Tortillat M K, Kasvistäytettä quornista M G, Soijasuikale-kasvispannua M G K VEG,

chilikastiketta M G N S K VEG, salaattipöytä, leipää

ke Lahnapuikot M G N S K, Vegepuikot M K VEG, sitruunaista majoneesikastiketta M G N S,perunaa, salaattipöytä

to Hernekeittoa M G N K, sinappia, Kikherne-kookoskeittoa M G K VEG, tuorepalat, leipää

pe Liha-makaronilaatikkoa L S K ja M S, Pasta-kasvisvuokaa L K, ketsuppia, salaattipöytä

**Viikko 5 Kalenteriviikoilla 33, 39, 45, 51**

ma Lihapyörykät M K ja M S K, ruskeaa kastiketta L N S K, Falafelpyörykät M G, jogurtti-currykastiketta L G K, perunasosetta L G N S K, salaattipöytä

ti Broilerikeittoa M G N S K, Pinaattikeittoa L K & kananmunaa, tuorepalat, leipää

ke Nuudeli-quornwokkia M, chilikastiketta M G N S K VEG, Soija-papupataa M G K VEG,täysjyväriisiä, salaattipöytä, leipää

to Kirjolohikiusausta L G N S K, Kasvis-kikhernekiusausta L G K, salaattipöytä

pe Nakkikastiketta M K, Soijanakkikastiketta M G K VEG, perunaa, salaattipöytä

**Viikko 6 Kalenteriviikoilla 34, 40, 46, 52**

ma Jauhelihakastiketta M S K, Hernerouhebolognesea M G K VEG, tummaa pastaa,

salaattipöytä

ti Broileri-perunaviipalelaatikkoa L G N S K, Kasvis-papurisottoa M G K VEG, salaattipöytä, leipää

ke Kukkakaali-juustokroketit L G K, kermaviili-relissi-kastiketta L G N S K,

Kasvis-quornpataa M G, perunasosetta L G N S K, salaattipöytä

to Kalakeittoa L G N S K, Linssi-kasviskeittoa M G K VEG, tuorepalat, leipää

pe Broileria tomaattikastikkeessa M G N S K, Kasviskormaa luomutofulla M G K VEG,

täysjyväriisiä, salaattipöytä

**PIHLAJAMÄEN ALA-ASTEEN KOULUN JÄRJESTYSSÄÄNNÖT**

**YLEISTÄ**

Järjestyssääntöjen avulla ohjataan oppilaita toisen huomioimiseen,

hyviin tapoihin ja hyvään käytökseen. Koulussa ei sallita minkäänlaista kiusaamista, väkivaltaa, syrjintää tai rasismia. Oppilailla ja koulun aikuisilla on oikeus työskennellä rauhassa ja turvallisin mielin. Järjestyssääntöjä noudatetaan kouluaikana. Kouluaikaa ovat oppitunnit, välitunnit, ruokailu ja muu kouluun liittyvä toiminta.

**KÄYTTÄYTYMINEN**

Käyttäydyn ystävällisesti, huomaavaisesti ja asiallisesti koulutovereitani, opettajia, koulun muuta henkilökuntaa ja vieraita kohtaan.

**OPPITUNNIT**

Tulen ajoissa oppitunnille.

Seuraan opetusta ja osallistun siihen.

Annan työrauhan.

Viittaan, kun haluan puheenvuoron.

Teen tehtävät ja läksyt huolellisesti.

Huolehdin, että minulla on tunnilla tarvittavat välineet**.**

**VÄLITUNNIT**

Menen välitunnille ripeästi.

Olen välitunnit ulkona.

Pysyn välitunnilla sallitulla alueella.

Noudatan pihasääntöjä.

Tulen heti kellon soitua jonoon.

**RUOKAILU**

Noudatan hyviä ruokailutapoja. Keskustelen rauhallisesti, otan sen verran ruokaa kuin syön, syön haarukalla ja veitsellä, en keiku tuolilla.

**KOULURAKENNUS JA OPETUSTILAT**

Liikun sisätiloissa rauhallisesti ja häiritsemättä.

Huolehdin luokkani ja koulun siisteydestä.

Kunnioitan toisten ja koulun omaisuutta.

Mikäli rikon toisen tai koulun omaisuutta, korvaan sen ja siivoan aiheuttamani epäjärjestyksen.

**SÄÄNTÖJEN VALVONTA JA RIKKOMUKSET**

Oppilaan tulee osallistua perusopetukseen, jollei hänelle ole

erityisestä syystä tilapäisesti myönnetty vapautusta.

Oppilaan on suoritettava tehtävänsä tunnollisesti ja käyttäydyttävä

asiallisesti. (PoL § 35)

Oppilas, joka häiritsee opetusta tai muutoin rikkoo koulun järjestystä, voidaan ensisijaisena toimenpiteenä määrätä osallistumaan yhteensä enintään kaksi tuntia kestävään kasvatuskeskusteluun. (PoL § 35a)

Opetusta häiritsevä oppilas voidaan määrätä poistumaan luokasta

tai muusta opetustilasta tai koulun järjestämästä tilaisuudesta

oppitunnin jäljellä olevaksi ajaksi.

Kotitehtävänsä laiminlyönyt oppilas voidaan määrätä työpäivän

päätyttyä enintään tunniksi kerrallaan valvonnan alaisena

suorittamaan tehtäviään.

Oppilas voidaan määrätä enintään kahden tunnin jälki-istuntoon.

Oppilaalle voidaan antaa kirjallinen varoitus.

Oppilas voidaan erottaa koulusta enintään kolmeksi kuukaudeksi.

(PoL § 36)

Sääntöjen noudattamista valvoo koko koulun henkilökunta.

Pihlajamäen ala-asteen johtokunta 22.9.2018 §8

johtokunta käsittelee järjestyssäännöt syksyn 2019 ensimmäisessä kokouksessa.

**Lisäksi koulussamme on käytössä kännykkäsääntö:**

**KÄNNYKKÄSÄÄNTÖ**

Kännykkä on suljettu tai kytketty äänettömälle koulupäivän ajaksi.

Kännykkää säilytetään koulupäivän ajan repussa tai omassa taskussa.

Sitä ei oteta esille ilman opettajan lupaa.

Reput säilytetään pääsääntöisesti luokassa ja luokan ovi lukitaan sieltä poistuttaessa. Joskus reppu jätetään naulakkoon. Jos oppilas ei halua jättää reppua naulakkoon, hän voi viedä sen mukanaan välitunnille.

Koulupäivän katsotaan alkaneeksi aamulla klo 8.15 ja päättyneeksi, kun oppilas poistuu koulurakennuksesta.